rejauldu/bengali-wikipedia huggingface dataset:
হুজুর ইবনে আদী আল-কিন্দি  (, , মৃত্যু ৬৬০ খ্রিস্টাব্দ) ছিলেন ইসলামের নবী মুহাম্মদের একজন সাহাবী। খুলাফায়ে রাশেদীন এর চতুর্থ খলিফা আলীর প্রতি তার অবিচল সমর্থন এবং প্রশংসার জন্য তিনি উমাইয়া খলিফা  প্রথম মুয়াবিয়া কর্তৃক মৃত্যুদণ্ডে দণ্ডিত হনTareekh e Dimshaq, যখন তিনি আলীকে প্রকাশ্যে অভিশাপদানের রীতিতে আপত্তি জানালেন। তিনি কিন্দাহ গোত্রের সদস্য ছিলেন।   উপাধি  হুজুরকে দুটি উপাধিতে ভূষিত করা হয়েছিল: আল-কিন্দি'' এবং ''আল-আদবার''। প্রথম উপাধি ছিলো ''আল-কিন্দি'' যার অর্থ হচ্ছে ''কিন্দাহ(আরবীয় উপজাতি) হতে আগত ব্যক্তি''। হুজুরকে দেওয়া দ্বিতীয় উপাধি ছিলো ''আল-আদবার''। Ibn Muḥammad (Ibn-ʻAbd-Rabbihī), Aḥmad. The Unique Necklace "al-ʻIqd Al-Farīd" Trans. Issa J. Boullata. Vol. 3. Reading, UK: Garnet Publishing Limited, 2007. Print.  Pg. 289   চরিত্র এবং জীবনী  কতিপয় বর্ণনা অনুসারে, তার শেষ ইচ্ছা ছিল যে তার পুত্রকে তার পূর্বে মৃত্যুদণ্ড দেওয়া হোক, নতুবা তার পুত্র মৃত্যুভয়ে ভীত হয়ে যাবে এবং আলীকে অভিসম্পাত দেওয়ার পর্যায়ে চলে যাবে।   মাজারের পবিত্রতা ভঙ্গ  থাম্ব|মসজিদের মিনার হুজুর, তার পুত্র হামাম ইবনে হুজুর এবং আরও কয়েকজন সাথী সিরিয়ার রাজধানী দামেস্কের উপকণ্ঠে আদ্রায় সমাহিত হয়েছেন। তার সমাধির চারপাশে একটি মসজিদ নির্মিত হয়েছে যা মুসলমানদের তীর্থস্থানে পরিণত হয়েছিলো। ২০১৩ সালের ২রা মে, যাবহাত আল-নুসরা সমাধিসৌধে হামলা করে এবং তাঁর দেহাবশেষ মাটি খুঁড়ে বের করে নেয়।  বিদ্রোহীরা তার লাশ একটি অজ্ঞাত স্থানে নিয়ে যায়। নিউইয়র্ক টাইমস-এ প্রকাশিত এক প্রতিবেদন অনুসারে, তীর্থস্থানটির অবমাননা বিষয়ক বহুল আলোচিত একটি ফেসবুক ছবি, সমাধি খোঁড়ার দায়ে আবু আনাস আল-ওয়াজির বা আবু আল-বারা নামক এক ব্যক্তিকে আরোপ করে, যিনি ''স্বাধীন সিরীয় সেনাবাহিনী''র ইসলাম ব্রিগেড নামে পরিচিত একটি সামরিক গোষ্ঠীর নেতা।    তথ্যসূত্র   তাবারীর ইতিহাস - হুজুর ইবনে আদী  বিষয়শ্রেণী:জন্মের সাল অজানা বিষয়শ্রেণী:ইসনা আশারিয়া বিষয়শ্রেণী:পুরুষ সাহাবা বিষয়শ্রেণী:শিয়াদের পক্ষে সাহাবা বিষয়শ্রেণী:৬৬০-এ মৃত্যু বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:সাহাবা
গোকর্ণ বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।   ইতিহাস  গোকর্ণ ইউনিয়ন থেকে মুক্তিযুদ্ধের অন্যতম সংগঠক মোজাম্মেল হক কাপ্তান মিয়ার নেতৃত্বে ১৯৭১ সালে বাংলাদেশের স্বাধীনতা যুদ্ধে একদল মুক্তিযোদ্ধা অংশগ্রহণ করেন।   আয়তন ও অবস্থান  গোকর্ণ ইউনিয়নের আয়তন ৯,৫৬৬ একর (৩৮.৭১ বর্গ কিলোমিটার)। এটি আয়তনের দিক থেকে ব্রাহ্মণবাড়িয়া জেলার সবচেয়ে বড় ইউনিয়ন। নাসিরনগর উপজেলা সদর থেকে প্রায় ৮ কিলোমিটার দক্ষিণে অবস্থিত এ ইউনিয়নের পশ্চিমে কুণ্ডা ইউনিয়ন, উত্তরে নাসিরনগর ইউনিয়ন, পূর্বে বুড়িশ্বর ইউনিয়ন ও পূর্বভাগ ইউনিয়ন, দক্ষিণ-পূর্বে সরাইল উপজেলার শাহজাদাপুর ইউনিয়ন এবং দক্ষিণ-পশ্চিমে সরাইল উপজেলার নোয়াগাঁও ইউনিয়ন অবস্থিত।   প্রশাসনিক কাঠামো  গোকর্ণ ইউনিয়ন নাসিরনগর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৯টি মৌজায় বিভক্ত এবং মোট গ্রাম ১০টি।   জনসংখ্যার উপাত্ত  ২০১১ সালের আদমশুমারি অনুযায়ী গোকর্ণ ইউনিয়নের মোট জনসংখ্যা ৩১,০১৬ জন। এর মধ্যে পুরুষ ১৪,৭০৫ জন এবং মহিলা ১৬,৩১১ জন। মোট পরিবার ৬,১২৯টি। জনসংখ্যার ঘনত্ব প্রতি বর্গ কিলোমিটারে প্রায় ৮০১ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:  ক্রম নংমৌজা নংমৌজার নামগ্রামের নামপরিবার সংখ্যাজনসংখ্যা (২০১১)০১২৪৮ব্রাহ্মণশাসনব্রাহ্মণশাসন৫৪৫২,৭২৯০২২৯৮চটিপাড়াচটিপাড়া৩৪৩১,৭২৫০৩৩৯৮ডিঘরডিঘর৬০২৩,১৮৬০৪৪৭৭গোকর্ণগোকর্ণ১,৪৩৩৭,২১৮০৫৫৫৭জেঠাগ্রামজেঠাগ্রাম৮২২৪,৪২৭০৬৬৯৬লাহাজোড়া (পুকুরপাড়)লাহাজোড়া (পুকুরপাড়)২৪৪১,১৬৭০৭৭৮৬নূরপুরনূরপুর১,৫৭১৭,৮৩৫০৮৮০৫পাঠানিশারপাঠানিশার৯৪৪৫৫০৯৯১৫সূচিউড়াচৈয়ারকুড়ি২৩৫১,১৬৪সূচিউড়া২৪০১,১১০   শিক্ষা ব্যবস্থা  ২০১১ সালের আদমশুমারি অনুযায়ী গোকর্ণ ইউনিয়নের সাক্ষরতার হার ৩৬.৮%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।   শিক্ষা প্রতিষ্ঠান  স্কুল এন্ড কলেজ  গোকর্ণ সৈয়দ ওয়ালী উল্লাহ স্কুল এন্ড কলেজ  মাধ্যমিক বিদ্যালয়  জেঠাগ্রাম উচ্চ বিদ্যালয়  নূরপুর বালিকা উচ্চ বিদ্যালয়  প্রাথমিক বিদ্যালয়  গোকর্ণ পশ্চিম সরকারি প্রাথমিক বিদ্যালয়  গোকর্ণ সরকারি প্রাথমিক বিদ্যালয়  জেঠাগ্রাম পূর্ব সরকারি প্রাথমিক বিদ্যালয়  জেঠাগ্রাম সরকারি প্রাথমিক বিদ্যালয়  নূরপুর দক্ষিণ সরকারি প্রথমিক বিদ্যালয়  নূরপুর পশ্চিম সরকারি প্রাথমিক বিদ্যালয়  নূরপুর লাহাজুড়া সরকারি প্রাথমিক বিদ্যালয়   যোগাযোগ ব্যবস্থা  গোকর্ণ ইউনিয়নে যোগাযোগ করার প্রধান সড়ক নাসিরনগর-গোকর্ণ সড়ক। প্রধান যোগাযোগ মাধ্যম সিএনজি চালিত অটোরিক্সা এবং মোটর সাইকেল। এছাড়া নৌপথেও এ ইউনিয়নের পাশ্ববর্তী অঞ্চলসমূহে যাতায়াত করা যায়।   খাল ও নদী  গোকর্ণ ইউনিয়নের দক্ষিণ সীমান্ত দিয়ে প্রবাহিত হচ্ছে তিতাস নদী। এছাড়া রয়েছে সিংড়ার খাল এবং কুকুরিয়া খাল।   হাট-বাজার  গোকর্ণ ইউনিয়নের প্রধান ৪টি হাট-বাজার হল চৈয়ারকুড়ি বাজার, নূরপুর সড়ক বাজার, জেঠাগ্রাম নতুন বাজার এবং গোকর্ণ নতুন বাজার।   দর্শনীয় স্থান    গোকর্ণ নবাব বাড়ি  চৈয়ারকুড়ি বেড়িবাঁধ  জেঠাগ্রাম জোড়া দীঘি  ব্রাহ্মণশাসন সোনাই বিবির মাজার   উল্লেখযোগ্য ব্যক্তি   নবাব সৈয়দ শামসুল হুদা –– ব্রিটিশ ভারতীয় মুসলিম রাজনৈতিক নেতা।  মোজাম্মেল হক –– বীর মুক্তিযোদ্ধা, রাজনীতিবিদ এবং তৃতীয় ও চতুর্থ জাতীয় সংসদ সদস্য।   জনপ্রতিনিধি   বর্তমান চেয়ারম্যান: ছোয়াব আহমেদ হৃতুল    আরও দেখুন   নাসিরনগর উপজেলা  নাসিরনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নাসিরনগর উপজেলার ইউনিয়ন
লুনা ২৫ হলো রাশিয়ার জাতীয় মহাকাশ গবেষণা সংস্থা রসকসমস কর্তৃক পরিচালিত একটি চন্দ্র অভিযান। এটি বোগুস্লাভস্কি ক্র্যাটারে চাঁদের দক্ষিণ মেরুর কাছে অবতরণ করবে।  মিশনটিকে প্রাথমিকভাবে লুনা-গ্লোব ল্যান্ডার বলা হতো। ১৯৭০ এর দশক থেকে সোভিয়েত লুনা প্রোগ্রামের ধারাবাহিকতার উপর জোর দেওয়ার জন্য এটির নাম পরিবর্তন করে লুনা ২৫ রাখা হয়। যদিও এটি এখনও লুনা-গ্লোব চন্দ্র অন্বেষণ প্রোগ্রামের অংশ হিসেবে ধারণা করা হয়। লুনা-২৫ মিশনটি ১০ আগস্ট, ২০২৩, ২৩:১০ UTC-এ রাশিয়ার সুদূর পূর্ব আমুর অঞ্চলের ভাস্তোচিনি কসমাদ্রোম থেকে একটি সয়ুজ-২.১ বি রকেটের সাহায্যে উৎক্ষেপন করা হয়।  কিন্তু এ অভিযানটি ব্যর্থ হয়   ইতিহাস  রাশিয়া (তৎকালীন সোভিয়েত ইউনিয়ন) সর্বশেষ ১৯৭০ এর দশকের মাঝামাঝি সময়ে লুনা ২৪ এর মাধ্যমে চন্দ্র অভিযান পরিচালনা করেছিল। ১৯৯০ এর দশকের শেষের দিকে লুনা ২৫ এর ন্যাসেন্ট পরিকল্পনা শুরু হয়েছিল। ১৯৯৮ সালের মধ্যে দুটি মহাকাশযানের নকশার মূল্যায়ন করা হয়েছিল। প্রকল্পটিকে পুনরুজ্জীবিত ও সম্পূর্ণ করার প্রচেষ্টা ২০০০-এর দশক জুড়ে অব্যাহত ছিল।   আরও দেখুন    চন্দ্র জল   তথ্যসূত্র    বহিঃসংযোগ     Lunar and Planetary Department Moscow University   Soviet Luna Chronology   Exploring the Moon: Luna Missions  বিষয়শ্রেণী:২০২৩-এ রাশিয়া বিষয়শ্রেণী:চাঁদে অভিযান বিষয়শ্রেণী:উদ্ধৃতি শৈলীতে রুশ ভাষার উৎস (ru) বিষয়শ্রেণী:২০২৩-এ মহাকাশ যাত্রা
thumb|right|চৌষট্টি যোগিনী মন্দির, জবলপুর জব্বলপুরের চৌষট্টি যোগিনী মন্দির ভারতের অন্যতম একটি ঐতিহাসিক স্থান। এটি দশম শতকে কলচুরি রাজত্ব কালে নির্মিত। মন্দিরটির গঠন অনেকটা খাজুরাহের মন্দিরগুলোর মত। মন্দিরটি দুর্গা দেবী এবং তাঁর ৬৪ জন যোগিনীর উদ্দেশ্যে নির্মিত। মন্দিরটি নর্মদা নদীর কূলে অবস্থিত। মন্দিরের কাছেই ভেদাঘাট মার্বেল পাথরের পাহাড় অবস্থিত।  মন্দিরটি মধ্যপ্রদেশের জব্বলপুর থেকে ৫ কিলোমিটার দূরে। বর্তমানে মন্দিরের বেশ কিছু অংশ ধ্বংসপ্রাপ্ত যা মুঘল রাজারা ধ্বংস করেছে।http://www.mapsofindia.com/my-india/travel/chausath-yogini-temple-jabalpur-a-must-visit-heritage-site    ইতিহাস  thumb|right|চৌষট্টি যোগিনী মন্দির, জব্বলপুর এ মন্দিরটির নির্মাণকাল দশম শতক। ধারণা করা হয়, কলচুরি রাজারা এটির নির্মাণ করেছেন। মন্দির নির্মাণ গ্রানাইট শিলা দিয়ে হয়েছে। মুঘল রাজত্ব আমলে মুঘল লুটপাটকারীরা মন্দিরের অনেক ক্ষতিসাধন করেছে।   মন্দির  মন্দিরটি পাহাড়ের শীর্ষে নির্মিত। মন্দিরে পৌঁছাতে হলে ১৫০ ধাপ সিঁড়ি অতিক্রম করতে হয়। সূর্যোদয় আর সূর্যাস্তের সময় যখন আলোকরশ্মি মন্দিরের উপর পড়ে, তখন মন্দির এবং মন্দিরের অভ্যন্তরস্থ মাতা পার্বতী ও শিব মূর্তি দেখলে এক স্বর্গীয় অনুভূতি সৃষ্টি হয়। এছাড়া মন্দিরে মহাদেবের ষাঁড় নন্দীরও মূর্তি রয়েছে। তাছাড়া, সমস্ত মন্দিরে বৃত্তাকার ভাবে ৬৪ জন যোগিনীর মূর্তিও খোদাই করা রয়েছে যাদের প্রত্যেককে ভিন্ন ভিন্ন ভঙ্গিমায় দেখানো হয়েছে।  আরও দেখুন   চৌষট্টি যোগিনী মন্দির, মোরেনা  চৌষট্টি যোগিনী মন্দির   ফটো গ্যালারি    তথ্যসূত্র   বহিঃসংযোগ  বিষয়শ্রেণী:মন্দির বিষয়শ্রেণী:শিব মন্দির বিষয়শ্রেণী:ভারতের হিন্দু মন্দির বিষয়শ্রেণী:মধ্যপ্রদেশের হিন্দু মন্দির বিষয়শ্রেণী:ধ্বংসপ্রাপ্ত মন্দির বিষয়শ্রেণী:দুর্গা মন্দির বিষয়শ্রেণী:যোগিনী মন্দির
আন্দামান সবুজ পায়রা (Treron chloropterus) হল হরিয়াল গণের একটি পায়রার প্রজাতি। এদের ভারতের কেন্দ্রশাসিত অঞ্চল আন্দামান নিকোবর দ্বীপপুঞ্জে দেখতে পাওয়া যায়। ২০১৪ সালের জুলাই মাসে এটি আই.ইউ.সি.এন. লাল তালিকা ভুক্ত হয়।   আচরণ   থাম্ব|আন্দামান দ্বীপপুঞ্জের উপর দিয়ে উড়ন্ত অবস্থায় আন্দামান সবুজ পায়রা আন্দামান সবুজ পায়রা সাধারণত একাএকা অথবা ছোটো ঝাঁক বেঁধে আকাশে উড়ে বেড়ায়। এরা খুব দ্রুত উড়তে পারে। এরা বিভিন্ন ধরনের ফল ও বীজ খেয়ে থাকে। এরা কিছুটা লম্বাটে বাসা তৈরি করে এবং সাধারণত দুটি সাদা ডিম পাড়ে।   তথ্যসূত্র    Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29-38.  Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.  বিষয়শ্রেণী:আন্দামানি পাখি বিষয়শ্রেণী:১৮৪৫-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
৭ নং হিরন ইউনিয়ন পরিষদ  বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।   অবস্থান ও সীমানা  পশ্চিমে গোপালগঞ্জ।  দক্ষিণে টুংঙিপাড়া। পূর্বে কোটালিপাড়া পৌরসভা। উত্তরে কুশলা ইউনিয়ন।   জনসংখ্যা  জনসংখ্যা ২২১৪৩ জন ভোটার ১৫৪৪৩ জন পুরুষ ৭৫২৯ জন মহিলা ৭৪৫৬ জন   আয়তন   আয়তন ও জনসংখ্যা  হিরন ইউনিয়ন আয়তন প্রায় ২০ বর্গ কিলোমিটার   জনপ্রতিনিধি  বর্তমান চেয়ারম্যান-মাজারুল আলম পান্না।  প্রাক্তন চেয়ারম্যানগণের তালিকা- ১-মুন্সী সিরাজুল ইসলাম।  ২-মুন্সী এবাদুল ইসলাম।  ৩-জাফর শেখ। ৪ গোলাম কিবরিয়া দাড়িয়া।   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:কোটালীপাড়া উপজেলার ইউনিয়ন
কাটরিন অফনার (, ; জন্ম: ৫ মার্চ ১৯৯০) হলেন একজন অস্ট্রীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করে থাকেন।  অফনার অস্ট্রিয়ার হয়ে ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কাটরিন অফনার ১৯৯০ সালের ৫ই মার্চ তারিখে অস্ট্রিয়ার ক্লাগেনফুর্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন অফনার অস্ট্রিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৯.৯৫ সময়ে প্রতিযোগিতাটি সম্পন্ন করে ঊনবিংশ স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন এবং সেখানে তিনি দ্বাদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় নারী ফ্রিস্টাইল স্কিয়ার বিষয়শ্রেণী:অস্ট্রিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
গোয়া ফুটবল দল হল ভারতের অঙ্গ রাজ্য গোয়ার একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।  গোয়া ফুটবল দলের ১৯৬৪ সালে মাদ্রাজে জাতীয় সন্তোষ ট্রফিতে অভিষেক হয়। তারা ১৩ বার সন্তোষ ট্রফির ফাইনালে উপস্থিত হয়েছে এবং ৫ বার ট্রফি জিতেছে।   সাফল্য   রাজ্য   সন্তোষ ট্রফিList of Santosh Trophy Finals   বিজয়ী (৫): ১৯৮২–৮৩ (বাংলার সাথে যৌথভাবে জয়ী), ১৯৮৩–৮৪, ১৯৮৯–৯০, ২০০৫–০৬, ২০০৮–০৯   রানার্স-আপ (৮): ১৯৭৮–৭৯, ১৯৯১–৯২, ১৯৯৫–৯৬, ১৯৯৬–৯৭, ১৯৯৭–৯৮, ১৯৯৮–৯৯, ২০০১–০২, ২০১৬–১৭  জাতীয় গেমস রৌপ্য পদক (২): ১৯৯৭, ২০০১ ব্রোঞ্জ পদক (১): ২০১১   বিসি রায় ট্রফি  বিজয়ী (২): ১৯৭৯-৮০, ১৯৮২-৮৩  রানার্স-আপ (৫): ১৯৮৩-৮৪, ১৯৮৯-৯০, ২০০১-০২, ২০০২-০৩, ২০০৫-০৬  মীর ইকবাল হুসেইন ট্রফি  বিজয়ী (২): ১৯৮৮-৮৯, ১৯৯০-৯১  রানার্স-আপ (১): ১৯৯১-৯২  এম দত্ত রায় ট্রফি  বিজয়ী (৬): ১৯৯৩, ১৯৯৯, ২০০১, ২০০৬, ২০০৭, ২০১০  রানার্স-আপ (১): ২০০০   অন্যান্য    বরদলৈ ট্রফি  রানার্স-আপ (১): ১৯৭৬  তথ্যসূত্র   বহিঃসংযোগ গোয়া ফুটবল অ্যাসোসিয়েশনের ওয়েবসাইট      বিষয়শ্রেণী:সন্তোষ ট্রফির দল বিষয়শ্রেণী:গোয়া বিষয়শ্রেণী:ভারতে ফুটবল বিষয়শ্রেণী:গোয়ায় ফুটবল
দেবী () হচ্ছে ২০১৬ সালে মুক্তিপ্রাপ্ত একটি তামিল-হিন্দি দ্বিভাষী চলচ্চিত্র। এ এল বিজয়ের পরিচালনায় চলচ্চিত্রটিতে প্রভু দেবা, তামান্না এবং সোনু সুদ মুখ্য ভূমিকায় অভিনয় করেছিলেন। পরিচালক এ এল বিজয় চলচ্চিত্রটির কাহিনী কিছুটা লিখেছিলেনও, তার সঙ্গে ছিলেন সহ-লেখক পাল অরুণ। চলচ্চিত্রটিতে আরো অভিনয় করেছিলেন নছর, মুরালি শর্মা এবং আরজে বালাজি।  এই চলচ্চিত্রটি ছিলো হাস্যরসাত্মক-রহস্যময়-ভৌতিক-প্রণয়ধর্মী। চলচ্চিত্রটির হিন্দি সংস্করণের নাম ছিলো 'টুটাক টুটাক টুটিয়া'। প্রভু দেবা তামিল সংস্করণটির ব্যয়ের কাজ নিজের হাতেই নিয়েছিলেন আর সোনু সুদ ছিলেন হিন্দি সংস্করণের প্রযোজক। চলচ্চিত্রটি তেলুগু ভাষাতেও অনুবাদ করে 'অভিনেত্রী' নামে মুক্তি দেওয়া হয়েছিলো। অভিনয়ে প্রভু দেবা - কৃষ্ণ কুমার তামান্না - দেবী/রুবী সোনু সুদ  - রাজ খান্না আরজে বালাজী - গণেশ মুরালি শর্মা - দিলীপ নছর - পুরোহিত হেমা - দেবীর মা তথ্যসূত্র  বহিঃসংযোগ  বিষয়শ্রেণী:তামিল ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:ভারতীয় বহুভাষিক চলচ্চিত্র
ল্হা-বাল-পো () ৭০৪ খ্রিষ্টাব্দে কয়েক মাসের জন্য তিব্বতের সম্রাট ছিলেন।   পরিবার   ল্হা-বাল-পো তিব্বতের সম্রাট খ্রি-দুস-স্রোং-ব্ত্সন ও তার তুর্কীভাষী রাণী গা-তুনের সন্তান। খ্রি-দুস-স্রোং-ব্ত্সনের অপর এক স্ত্রী ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনের সন্তান ও পরবর্তী সম্রাট খ্রি-ল্দে-গ্ত্সুগ-ব্ত্সান বয়সে ল্হা-বাল-পোর চেয়ে ছোট ছিলেন।Ancient Tibet: Research materials from the Yeshe De Project. 1986. Dharma Publishing, California.    অভিষেক   ৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হয়। এই সময় খ্রি-ল্দে-গ্ত্সুগ-ব্ত্সান সদ্য জন্মলাভ করে। ফলে তখন ল্হা-বাল-পো যোগ্য উত্তরাধিকারী হিসেবে তিব্বতের সিংহাসনে বসেন।Pelliot, Paul. Histoire Ancienne du Tibet, Paris. Libraire d'amérique et d'orient. 1961.   দ্বন্দ্ব   অনেক তিব্বতবিদের মতে ল্হা-বাল-পোর মাতা গো-তুন এবং সদ্যোজাত খ্রি-ল্দে-গ্ত্সুগ-ব্ত্সানের পিতামহী সাম্রাজ্ঞী খ্রি-মা-লোদ-খ্র্ল-স্তেংয়ের মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন।   পরিবার   অনেক ঐতিহাসিকের ট্যাং রাজকুমারী জিনচেং গোংঝুLee, Don Y. The History of Early Relations between China and Tibet: From Chiu t'ang-shu, a documentary survey, p. 29. (1981). Eastern Press, Bloomington, Indiana. . ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন।Wangdu, Pasang and Diemberger, Hildegard. (2000) dBa' bzhed: The Royal Narrative Concerning the Bringing of the Buddha's Doctrine to Tibet. Translation and Facsimile Edition of the Tibetan Text. Verlag der Österreichischen Akademie der Wissenschaften, Wien 2000. . কিন্তু বেশ কিছু ঐতিহা্সিক মনে করেন যে ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তার ভ্রাতা সম্রাট খ্রি-ল্দে-গ্ত্সুগ-ব্ত্সান তাকে বিবাহ করেন। Beckwith, C. I. "The Revolt of 755 in Tibet", pp. 1-14. In: Weiner Studien zur Tibetologie und Buddhismuskunde. Nos. 10-11. [Ernst Steinkellner and Helmut Tauscher, eds. Proceedings of the Csoma de Kőrös Symposium Held at Velm-Vienna, Austria, 13–19 September 1981. Vols. 1-2.] Vienna, 1983.   তথ্যসূত্র    আরো পড়ুন    Dotson, Brandon (2009) The Old Tibetan Annals, An Annotated Translation of Tibet's First History, Verlag der Österreichischen Akademie der Wissenschaften,   Beckwith, Christopher I. (2011) Empires of the Silk Road, Princeton University Press,   Sørensen, Per K. (1994) The Mirror illuminating the Royal Genealogies: Tibetan Buddhist Historiography, Harrassowitz,   বিষয়শ্রেণী:তিব্বতীয় সম্রাট
দুলারি (আসল নাম অম্বিকা গৌতম; ১৮ই এপ্রিল ১৯২৮ - ১৮ই জানুয়ারি ২০১৩) একজন ভারতীয় অভিনেত্রী ছিলেন। তিনি মুলত হিন্দি চলচ্চিত্রে একজন প্রধান অভিনেত্রী হিসাবে কাজ করেছিলেন। তিনি তাঁর পুরো চলচ্চিত্র জীবনে প্রায় ১৩৫টিরও অধিক চলচ্চিত্রে অভিনয় করেছেন; যার মধ্যে জব পেয়ার কিসি সে হোতা হ্যায় (১৯৬১), মুঝে জীনে দো (১৯৬৩), তিসরি কসম (১৯৬৭), পড়োশন (১৯৬৮) এবং দিওয়ার (১৯৭৫) উল্লেখযোগ্য।   প্রারম্ভিক জীবন  দুলারি ১৯২৮ সালের ১৮ই এপ্রিল তারিখে তৎকালীন ব্রিটিশ ভারতের মহারাষ্ট্রের নাগপুরে (বর্তমানে মহারাষ্ট্রের পুনেতে) জন্মগ্রহণ করেছিলেন। তাঁর আসল নাম হচ্ছে অম্বিকা গৌতম। তিনি উত্তর প্রদেশের আওধ অঞ্চলের কান্যকুবজ ব্রাহ্মণ ছিলেন। তাঁর ডাক নাম ছিল রাজদুলারি এবং পরে তিনি তাঁর নাম হতে "রাজ" শব্দটি সরিয়ে কেবল দুলারি রাখেন; যার দ্বারা তিনি পরবর্তীতে অধিক পরিচিতি লাভ করেছিলেন।   কর্মজীবন  বাবার অসুস্থতার কারণে কাজের সন্ধানে বাধ্য হয়ে দুলারি বোম্বে টকিজ প্রযোজিত হামারি বাত (১৯৪৩)-এ অভিনয়ের মধ্যে দিয়ে চলচ্চিত্র জগতে পদার্পণ করেন এবং পরের ছয় দশকে তিনি প্রায় ১৩৫টিরও বেশি চলচ্চিত্রে প্রধান অভিনেত্রীর চরিত্রে অভিনয় করেছেন। তাঁর চলচ্চিত্র জীবনের সর্বশেষ তিনি গুড্ডু ধনোয়া পরিচালিত জিদ্দি নামক চলচ্চিত্রে অভিনয় করেছিলেন।  ১৯৫৩ সালে মুক্তিপ্রাপ্ত জীবন জ্যোতি তে অভিনীত চরিত্রটি তাঁর সবচেয়ে স্মরণীয় চরিত্র ছিল। তাঁর অন্যান্য গুরুত্বপূর্ণ চরিত্রগুলো ছিল পতি সেবা, রঙিন কাহানী (১৯৪৫)। এছাড়াও তিনি বেশ কয়েকটি গুজরাতি চলচ্চিত্রে অভিনয় করেছেন; যার মধ্যে চুন্দি আনে চোখা (১৯৫৭), মঙ্গল ভেরা (১৯৪৮) উল্লেখযোগ্য। তাঁর অভিনীত অন্যান্য চলচ্চিত্রগুলো হল কার্যভার (গুজরাতি চলচ্চিত্র), আঁখ কা তারা, আখরি ডাকু, দরিন্দা, আহুতি, নাস্তিক, দিল্লাগি এবং দরওয়াজা।   ব্যক্তিগত জীবন  ১৯৫২ সালে তিনি সাউন্ড রেকর্ডবিদ জে.বি. জগতাপের সাথে বিবাহ বন্ধনে আবদ্ধ হয়েছিলেন এবং যার ফলে তিনি নয় বছর ধরে অভিনয় জগৎ থেকে দূরে ছিলেন।   মৃত্যু  তিনি ৮৪ বছর বয়সে মহারাষ্ট্রের পুনের এক বৃদ্ধাশ্রমে মারা যান। তিনি আলৎসহাইমারের রোগে ভুগছিলেন এবং দু'বছর ধরে শয্যাশায়ী ছিলেন। প্রবীণ অভিনেত্রী ওয়াহিদা রেহমান তাঁর বিষয়টি উত্থাপন করার পর তাঁর জীবনের শেষ বছরগুলোতে সিনেমা ও টিভি আর্টিস্টস অ্যাসোসিয়েশন (সিএনটিএএ) তাঁকে সকল প্রকারের আর্থিক সহায়তা প্রদান করেছিল। তিনি তাঁর কন্যা চারুলতা জগতাপ এবং নাতি-নাতনির (যাঁরা অস্ট্রেলিয়ায় স্থায়ীভাবে বাস করেছেন) সহায়তায় জীবিত ছিলেন।   তথ্যসূত্র    বহিঃসংযোগ      Dulari at Upperstall  বিষয়শ্রেণী:১৯২৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯২৮-এ জন্ম বিষয়শ্রেণী:আলঝেইমার রোগ থেকে মৃত্যু
আল দিস্সি মসজিদ বা আল দিসি মসজিদ () আর্মেনীয় কোয়ার্টারের প্রান্তে জেরুজালেম শহরের মধ্যে অবস্থিত একটি প্রাচীন মসজিদ।   ২০১৮ সালে মরোক্কোর রাজা, ষষ্ঠ মোহাম্মদ, মসজিদটির সংস্কারের জন্য অর্থায়ন করেছিলেন; ইসরায়েলি সংবাদপত্র ইয়েদিওথ আহরনোথ বলে স্থানীয় ইহুদি সম্প্রদায় এবং ওয়াকফ "একটি চুক্তিতে এসেছে" যে মিনার থেকে কোন মুয়াজ্জিন ঘোষণা বা আহ্বান করবেনা। জেরুজালেমের ইমাম শেখ মাজেন আহরাম বলেন ইসরায়েলি কর্তৃপক্ষ ১৯৯৩ সালে মসজিদের লাউডস্পিকার বাজেয়াপ্ত করেছিল যারা পরবর্তীতে মিনার থেকে কোনো ঘোষণা বা আহ্বানকেও বাধা দেয়। তিনি আরও বলেন, মসজিদের সামনের জমি ইসলামি ওয়াকফের মালিকানাধীন যা ইসরায়েল দ্বারা বাজেয়াপ্ত করে গাড়ি পার্কিংয়ে রূপান্তরিত করে এবং ইহুদি কোয়ার্টারের কাছাকাছি অবস্থানের কারণে মসজিদে যাতায়াতকারীরা বর্ণবাদ, অপমান এবং হয়রানির স্বীকার হয়েছেন।   ইতিহাস  বাম|থাম্ব|মসজিদের অবস্থান, আর্মেনীয় এবং ইহুদি কোয়ার্টারগুলির মধ্যে, ১৯৩৬ সালের ফিলিস্তিন মানচিত্রের সমীক্ষায় মসজিদটি মুয়াযযাম ঈসার আইয়ুবীয় যুগের এবং পরে মামলুক যুগে এটি পুনরুদ্ধার করা হয়েছিল। ১৪৮৭ সালে কামেলি ইবনে আবু শরীফ মসজিদে অনুদান করেন। এবং মসজিদটিকে "মসজিদে ওমর" হিসাবে উল্লেখ করেছেন।Mosques of Jerusalem (مساجد بيت المقدس), Muhammad Al-Kafrawi (محمد الكفراوي), Arab Graduates Club (نادي الخريجين العرب), Jerusalem, 1983, p. 22. পরবর্তীকালে জেরুসালেমের দিস্সি পরিবারের একজন সদস্যের নামানুসারে আল দিস্সি মসজিদ নামকরণ করা হয়।  ১৯৬৭-৭৬ এ ঐ স্থান সংলগ্ন "ইহুদি কোয়ার্টার ডেভেলপমেন্ট কোম্পানি" দ্বারা সম্পাদিত ধ্বংসের কাজ মসজিদের কাঠামোকে ক্ষতিগ্রস্ত করেছে; এটি পরবর্তীকালে ইসলামী ওয়াকফ দ্বারা সংস্কার করা হয়।   বর্ণনা  মসজিদটিতে একটি মিনার রয়েছে যা প্রায় ১৫ মিটার উঁচু এবং এর আয়তন ৬০ বর্গ মিটার। মসজিদের নামাজের জায়গাটি প্রধান প্রবেশপথের নিম্ন স্টীল গেটের পিছনে একটি ছোট করিডোর বরাবর অবস্থিত।   তথ্যসূত্র   বিষয়শ্রেণী:জেরুসালেমের মসজিদ বিষয়শ্রেণী:মামলুক স্থাপত্য
টম বিশফ (, ; জন্ম: ২৮ জুন ২০০৫) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০২০ সালে, বিশফ জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত জার্মানির বয়সভিত্তিক দলের হয়ে খেলার পর, তিনি ২০২৫ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন টম বিশফ ২০০৫ সালের ২৮শে জুন তারিখে জার্মানির আস্খাফেনবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বিশফ জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২০ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ৯ই অক্টোবর তারিখে তিনি ডেনমার্ক অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3449505  পরিসংখ্যান আন্তর্জাতিক   দল  সাল  ম্যাচ  গোল জার্মানি  ২০২৫  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-১৭ আন্তর্জাতিক ফুটবলার বিষয়শ্রেণী:জার্মানির অনূর্ধ্ব-১৯ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
শাগুফতা এজাজ (জন্ম ১৯ মে ১৯ ১৯৭১) হলেন একজন পাকিস্তানি অভিনেত্রী যিনি উর্দু টেলিভিশন এবং চলচ্চিত্রশিল্পে কাজ করছেন। তিনি পাকিস্তানের পাঞ্জাবের জেলা গুজরাতের একটি ছোট্ট শহর কুনজাহে জন্মগ্রহণ করেছিলেন। ১৯৯০ এর দশকে তিনি পিটিভি হোমের একটি ধারাবাহিকে অভিনয় করেছিলেন। তিনি পাকিস্তানের সেরা অভিনেত্রীদের একজন বিবেচিত হন। তিনি কয়েকটি পাঞ্জাবি চলচ্চিত্রেও অভিনয় করেছেন।    কর্মজীবন  শাগুফতা এজাজ ১৯৮০-এর দশকের শেষের দিকে শোবিজ শিল্পে তার কর্মজীবন শুরু করছিলেন এবং ১৯৮৯ সালে জাংলুসে আত্মপ্রকাশ করেছিলেন। তিনি দীর্ঘদিন ধরে পিটিভির সাথে কাজ করছেন। বর্তমানে তাকে বিভিন্ন টিভি চ্যানেলের বিভিন্ন ধারাবাহিক নাটকেদেখা যাচ্ছে।Profile: মেরে কাতিল মেরে দিলদার ছবিতে অভিনয়ের জন্য হাম অ্যাওয়ার্ডসে তিনি 'সেরা পার্শ্ব অভিনেত্রী' পুরস্কার জিতেছিলেন।   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:করাচির অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী
দোচালা ছোট আহ্নিক মন্দির বাংলাদেশের রাজশাহী জেলার পুঠিয়া উপজেলার মন্দির চত্বরের অন্যতম হিন্দু মন্দির। মহারানি হেমন্ত কুমারীর বাসগৃহের উত্তর-পশ্চিম কোণের সাথে সংলগ্ন মন্দিরটি পূর্বদিকে মুখ করে অবস্থিত। আয়তাকার ভিত্তির ওপর প্রতিষ্ঠিত মন্দিরটি ১৭৯০ দশক থেকে ১৮০০ এর দশকের মধ্যে নির্মিত বলে ধারণা করা হয়। মন্দিরের পূর্ব ও দক্ষিণ দ্বারে ধনুকাকৃতির খিলান রয়েছে। পূর্ব ও দক্ষিণ দ্বারের সম্মুখভাগ টেরাকোটা শোভিত। টেরাকোটায় রাধা-কৃষ্ণ-বলরামের কাহিনী, রামায়ণের কাহিনী ও বড় গোবিন্দ মন্দিরের মতো ফুলের মোটিফ খোদাই করা। মন্দিরের ছাদ বাঁকানো কিনারাযুক্ত দোচালা ধরনের।   তথ্যসূত্র   বিষয়শ্রেণী:পুঠিয়া মন্দির চত্বর